**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 56/2009 Z. z. a zákona č. 231/2011 Z. z. sa mení a dopĺňa takto:

Za § 3 sa vkladá nový § 3a, ktorý vrátane nadpisu znie:

„§ 3a

Úľavy na dani z príjmu v okresoch s vysokou nezamestnanosťou

Vláda Slovenskej republiky schváli poskytnutie investičnej pomoci žiadateľovi vo forme úľavy na dani z príjmu 7), ak

sa investičný zámer bude realizovať v okrese, v ktorom miera nezamestnanosti za kalendárny rok, ktorý bezprostredne predchádza kalendárnemu roku, v ktorom bol investičný zámer doručený ministerstvu, je najmenej o 50 % vyššia ako miera nezamestnanosti v Slovenskej republike,

vytvorí aspoň 50 nových pracovných miest, pričom celkový počet pracovných miest u žiadateľa, vrátane ním ovládaných osôb12) musí stúpnuť o počet takto vytvorených nových pracovných miest,

nežiada inú formu investičnej pomoci, okrem daňovej úľavy.

Žiadateľ so žiadosťou o daňovú úľavu v okrese s vysokou nezamestnanosťou k žiadosti priloží aj zoznam osôb, ktoré sú voči nemu v postavení osoby ovládajúcej12), pokiaľ ide o spoločnosť, ktorá nie je verejne obchodovateľná. Podmienka podľa ods. 1 písm. b) sa vzťahuje aj na tieto osoby.

V okrese, kde je miera nezamestnanosti nižšia, ako je uvedené v odseku 1 písm. a), možno poskytnúť investičnú pomoc len vo forme podľa § 2 ods. 1 písm. b).

Ustanovenia tohto zákona, ktoré stanovujú ďalšie podmienky poskytovania investičnej pomoci, nie sú ustanoveniami odsekov 1 až 3 dotknuté.“.

Za § 20b sa vkladá nový § 20c, ktorý vrátane nadpisu znie:

„§ 20c

Prechodné ustanovenia k úpravám účinným od 1. januára 2013

Konania začaté a neskončené pred 1. januárom 2013 sa dokončia podľa doterajších predpisov.“.

**Čl. II**

Tento zákon nadobúda účinnosť 1. januára 2013.